ပတိရူပသုတ်

-သံ၊၁၊၁၁၂-၃။ သံ၊မြန်၊၁၊၁၀၉။ သံ၊ဋ္ဌ၊၁၊၁၆၂။ သံ၊ဋီ၊၁၊၂၁၀။ -သံယုတ္တနိကာယ၊ သဂါထာဝဂ္ဂသံယုတ္တ၊ ၄-မာရသံယုတ္တ၊ ဒုတိယဝဂ္ဂ၊ စတုတ္ထသုတ်။ ဘုရားရှင် ကောသလနိုင်ငံ ဧကသာလာပုဏ္ဏားရွာ၌ လူပရိသတ်အား တရား ဟောတော်မူနေစဉ် တရားနာပရိသတ် ပညာမျက်စိပျက်စီးစေရန် ရည်ရွယ်၍ “နေတံ တဝ”အစရှိသော ဂါထာဖြင့် လျှောက်ထားလာသော မာရ်နတ်အား “မြတ်စွာဘုရားသည် ဝေနေယျတို့အလို့ငှါ ဟောတော်မူပုံ, မြတ်စွာဘုရားသည် လိုက်လျောမှု ရာဂ, ဆန့်ကျင်မှုဒေါသ-မှ လွတ်မြောက်တော်မူပြီ-ဟု မိန့်ကြားတော်မူရာ မာရ်နတ် စိတ်မချမ်းမသာဖြစ်သွားပုံကို ပြဆိုသည့်သုတ်။ အဋ္ဌကထာ, ဋီကာတို့၌ မှတ်သားဖွယ် ဖွင့်ဆိုချက်များရှိပါသည်။ ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ကိုးကား Category:သံယုတ္တနိကာယ်